Diari Oficial de la Generalitat Valenciana


Sumari del DOGV 3989, del 30-04-2001 (2001/3584)

Informació pública d'una alternativa tècnica amb l'homologació de la unitat d'execució en sòl urbà UE-3 L'Hort de les normes subsidiàries de Finestrat.
-------------------------------------------------------------------------------------------------------------------------------------------------------

### Dades del document

Número de DOGV
:   3989

Data del DOGV
:   30-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3584


Organisme emissor
:   Ajuntament de Finestrat

Tipus de document
:   Anunci

Informació pública d'una alternativa tècnica amb l'homologació de la unitat d'execució en sòl urbà UE-3 L'Hort de les normes subsidiàries de Finestrat. [2001/F3584]
  
La mercantil Bauer.4 Projectes Urbans ha presentat una alternativa tècnica amb l'homologació de la unitat d'execució en sòl urbà UE-3 L'Hort de les normes subsidiàries de Finestrat, a l'empara del que s'ha establit en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que s'ha establit en l'article 46.3 de la referida llei, és procedent sotmetre el referit programa amb tota la documentació annexa (pla parcial, avanç d'urbanització i homologació modificativa) a informació pública, pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el termini esmentat els interessats en aquest procediment podran formular qualssevol al·legacions que els convinguen segons dret, així com altres alternatives tècniques de programa i, si és procedent, proposicions juridicoeconòmiques, tot això en els termes i condicions de la citada Llei 6/1994. Aquest termini quedarà prorrogat per 20 dies addicionals si durant els 10 primers d'informació pública alguna persona es comprometera a presentar una alternativa tècnica distinta a la inicial i presentara caució d'això en la quantia que reglamentàriament es determine.
  
El present expedient administratiu, juntament amb la seua documentació, podrà ser consultat a l'Ajuntament de Finestrat, els dies hàbils i durant les hores d'atenció al públic.
  
Les al·legacions que, si és procedent, s'hi formulen seran presentades davant de l'Ajuntament de Finestrat.
  
Així mateix, per mitjà d'aquest anunci, segons el que s'ha preceptuat en l'article 46, paràgrafs quart i cinqué de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença l'endemà de la finalització del termini de 20 dies anteriorment indicat. Durant aquest termini es podran formular les referides proposicions a l'Ajuntament de Finestrat de 09.00 a 14.00 hores.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de Finestrat.